Мацей Канапацкі — Вікіпэдыя

# Мацей Канапацкі

### Зьвесткі зь Вікіпэдыі — вольнай энцыкляпэдыі.

Мацей Канапацкі (Maciej Kanapacki; нарадзіўся 1926, Вільня) – беларускі й татарскі грамадзкі дзеяч у Польшчы. Сын Гасана Канапацкага.

## [рэдагаваць] Сям’я

Маці, Алена, нарадзілася 25 траўня 1888 у Вільні, але, неўзабаве асірацеўшы, выхоўвалася бабуляй у маёнтку Тэадарова пад Коўнам. Паводле родавае легенды ейны продак быў перакладчыкам у Ягайлы ў яго адносінах з татарскімі дзяржавамі. Апроч яго ў сям’і была яшчэ дачка Тамара (нарадзілася ў 1913 у Калузе).

## [рэдагаваць] Навучаньне й кар’ера

У 1933-1939 навучаўся ў паўшэхнай школе імя Шымана Канарскага ў Вільні, у 1939-1941 у гімназіі імя Адама Міцкевіча, у 1941-1943 у Віленскай беларускай гімназіі. У 1946 з бацькамі пераехаў у Польшчу ў горад Быдгашч, дзе паступіў у І Ліцэй. У 1948 паступіў на юрыдычны факультэт Торуньскага ўнівэрсытэту, але ў 1950 праз хваробу мусіў быў пакінуць унівэрсытэт. Пасьля паступіў рускую філялёгію Ягелонскага ўнівэрсытэту. У 1953 перайшоў у Варшаўскі ўнівэрсытэт, які скончыў у 1955. Працу пачаў у Польскім прэсавым агенцтве.

Ад 1957 працаваў у Беластоку. У 1964 пераехаў у Сопат і працаваў выкладчыкам расейскае мовы ў школе, а ў 1966-1972 - прэс-сакратаром дырэктара Гданьскае суднавэрфі імя У.Леніна. Ад 1970 працаваў у Ваяводзкім доме культуры ў Беластоку. У 1977 зноў пераехаў у Сопат, дзе 2 гады арганізаваў імпрэзы ў Бальтыцкай артыстычнай агенцыі. У 1979 зарганізаваў Унівэрсытэт III Узросту, у 1995 адышоў на пэнсію.

## [рэдагаваць] Дзейнасьць па адраджэньні беларускае культуры

У 1956 абараніў магістарскую працу на тэму “Янка Купала як перакладнік паэзіі Адама Міцкевіча, Уладыслава Сыракомлі й Марыі Канапніцкай” (першая праца ў гісторыі Варшаўскае русыстыкі на беларускую тэму). У гэты ж час стаў адным з арганізатараў Варшаўскага аддзела Беларускага грамадска-культурнага таварыства. 15 ліпеня 1956 пачаў друкавацца ў беластоцкай беларускай газэце “Ніва” (часам пад псэўданімам Саевіч). Дасьледуе творчасьць беларускіх паэтаў і пісьменьнікаў. У 1958-1959 рэдагаваў беларускія праграмы на беластоцкім радыё. У 1993 быў дэлегатам Першага зьезду Згуртаваньня беларусаў сьвету "Бацькаўшчына".

## [рэдагаваць] Дейнасьць па адраджэньні татарскае культуры

Дасьледваў культуру беларускіх татараў. Працаваў на штаце Ваяводзкага асяродку культуры ў Беластоку, стварыў татарскую экспазыцыю пры Доме культуры ў Саколцы. Выдаў даведнікі „Беластоцкі шлях татарскі” (Варшава, 1977) i „Пад беластоцкімі мінарэтамі”.

Атрымана з «http://be-x-old.wikipedia.org../../../%D0%BC/%D0%B0/%D1%86/%D0%9C%D0%B0%D1%86%D0%B5%D0%B9_%D0%9A%D0%B0%D0%BD%D0%B0%D0%BF%D0%B0%D1%86%D0%BA%D1%96_96e8.html»

Катэгорыі: Польскія беларусы | Канапацкія

##### Views

- Артыкул
- Гутаркі
- Бягучая вэрсія

##### Пошук